Temeljem članka 72. Zakona o komunalnom gospodarstvu (“Narodne novine”, broj: 68/2018., 110/2018. i 32/2020.) i članka 31. Statuta Općine Povljana ("Službeni glasnik Zadarske županije" broj 13/21) Općinsko vijeće Općine Povljana na 4. sjednici održanoj dana 17. prosinca 2021. godine donosi

Program

održavanja komunalne infrastrukture na području Općine Povljana za 2022. godinu

Članak 1.

Ovim Programom održavanja komunalne infrastrukture na području Općine Povljana za 2022. godinu (dalje: Program) utvrđuju se izvori i namjena sredstava za održavanje komunalne infrastrukture u 2022. godini na području Općine Povljana.

U smislu ovog programa, pojam održavanje komunalne infrastrukture obuhvaća redovno i pojačano održavanje komunalne infrastrukture u sljedećim programima:

1. održavanje nerazvrstanih cesta
2. održavanje javnih površina na kojima nije dopušten promet motornim vozilima
3. održavanje građevina javne odvodnje oborinskih voda
4. održavanje javnih zelenih površina
5. održavanje građevina, uređaja i predmeta javne namjene
6. održavanje groblja i krematorija unutar groblja
7. održavanje čistoće javnih površina
8. održavanje javne rasvjete
9. dezinfekcija, dezinsekcija i deratizacija

Članak 2.

Sredstva za realizaciju ovog Programa čine:

Red. br. IZVOR FINANCIRANJA PLANIRANO U 2022.(HRK)

1. Komunalna naknada 189.200,00kn
2. Komunalni doprinos 570.000,00kn
3. Prihodi od boravišne pristojbe 17.000,00kn
4. Tekuće pomoći iz državnog proračuna 5.000,00kn
5. Vlastiti izvori 100.000,00kn

UKUPNO 881.200,00kn

.

Članak 3.

Utvrđuje se opis i opseg održavanja kako slijedi:

1. Održavanje nerazvrstanih cesta

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Djelatnost redovnog održavanja nerazvrstanih cesta povjerena će biti prema provedenom Javnom natječaju.

Predviđena sredstva za održavanje nerazvrstanih cesta:

1. Uređenje biciklističkih staza

Izvor financiranja i iznos: 11 (Opći prihodi) 7.000,00kn i 52 (Ostale pomoći) 5.000,00kn

Ukupno:12.000,00 kn

2. Održavanje lokalnih i nerazvrstanih cesta

Izvor financiranja i iznos: 11 (Opći prihodi) 151.400,00kn

Ukupno:151.400,00 kn

3. Održavanje poljskih puteva

Izvor financiranja i iznos: 11 (Opći prihodi) 65.000,00kn

Ukupno: 65.000,00kn

4. Održavanje biciklističkih staza

Izvor financiranja i iznos: 11 (Opći prihodi) 5.000,00kn

Ukupno: 5.000,00kn

UKUPNO 221.412,00kn

2. Održavanje javnih površina na kojima nije dopušten promet motornim vozilima

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

Poslovi redovnog održavanja javnih površina na kojima nije dopušten promet motornim vozilima uključuju i održavanje plaža te podrazumijevaju čišćenje i održavanje plaža na području Općine Povljana, postavljanje i pražnjenje koševa za otpatke i uklanjanje odbačenog otpada, naplavina i biološkog otpada, saniranje posljedica nevremena i plime.

Djelatnost održavanja javnih površina na kojima nije dopušten promet motornim vozilima povjerena je trgovačkom društvu Čistoća Povljana d.o.o.

Predviđena sredstva za održavanje javnih površina na kojima nije dopušten promet motornim vozilima:

1. Nadohrana i održavanje plaža

Izvor financiranja i iznos: 11 (Opći prihodi) 171.400,00kn

Ukupno: 171.400,00kn

2. Tematsko uređenje šume oko groblja

Izvor financiranja i iznos: 11 (Opći prihodi) 35.000,00kn

Ukupno: 35.000,00kn

UKUPNO 206.400,00kn

3.Odrţavanje građevina javne odvodnje oborinskih voda

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Sustav za odvodnju atmosferskih voda čine oborinski kanali, kanalske rešetke, i slivnici koji se redovno održavaju, odnosno provodi se periodično čišćenje zavisno od lokacije, te intervencije u slučaju začepljenja tih uređaja.

Djelatnost čišćenja sustava za odvodnju povjerena je trgovačkom društvu Vodovod Povljana d.o.o.

Sredstva za djelatnost čišćenja sustava za odvodnju su predviđena kako slijedi:

1. Održavanje i uređivanje javnih zelenih površina

Izvor financiranja i iznos: 11 (Opći prihodi) 50.350,00kn

Ukupno: 50.350,00kn

UKUPNO 50.350,00kn

4. Održavanje javnih zelenih površina

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Javne zelene površine su parkovi, drvoredi, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

Djelatnost održavanja javnih zelenih površina povjerena je obrtu Meteor iz Povljane.

Sredstva za djelatnost održavanja javnih zelenih površina su predviđena kako slijedi:

1. Uređenje košarkaškog igrališta

Izvor financiranja i iznos: 11 (Opći prihodi) 25.000,00kn

Ukupno:25.000,00 kn

2. Održavanje i uređivanje javnih zelenih površina

Izvor financiranja i iznos: 11 (Opći prihodi) 100.700,00kn

Ukupno:100.700,00 kn

UKUPNO 125.700,00kn

5. Održavanje građevina, uređaja i predmeta javne namjene

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

Djelatnost održavanja građevina, uređaja i predmeta javne namjene povjerena je trgovačkom društvu Čistoća Povljana d.o.o.

Sredstva za djelatnost održavanja javnih zelenih površina su predviđena kako slijedi:

1. Održavanje mjesnog trga

Izvor financiranja i iznos: 11 (Opći prihodi) 13.000,00kn

Ukupno: 13.000,00kn

UKUPNO 13.000,00kn

6. Održavanje groblja

Pod poslovima održavanja groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja. Redovno održavanje obuhvaća čišćenje i uređenje križa poginulim domobranima, najmanje tri puta godišnje i to na Dan domovinske zahvalnosti, Dan Općine Povljana i Dan Svih svetih. Redovno održavanje groblja obuhvaća košnju trave, održavanje redova između grobnih mjesta.

Poslovi redovnog održavanja groblja povjereni su trgovačkom društvu Čistoća Povljana d.o.o.

Predviđena sredstva za održavanje i uređenje groblja i spomenika planirana su kako slijedi:

1. Održavanje i uređenje mjesnog groblja

Izvor financiranja i iznos: 11 (Opći prihodi) 33.000,00kn

Ukupno: 33.000,00 kn

UKUPNO 33.000,00kn

7. Održavanje čistoće javnih površina

Pod održavanjem čistoće javnih površina podrazumijeva se čišćenje površina javne namjene, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Povljana.

Poslovi čišćenja javnih površina povjereni su trgovačkom društvu Čistoća Povljana d.o.o.

Sredstva za održavanje čistoće javnih površina su planirana kako slijedi:

1. Održavanje i uređivanje javnih zelenih površina

Izvor financiranja i iznos: 11 (Opći prihodi) 50.350,00kn

Ukupno: 50.350,00 kn

2. Održavanje i sanacija građevinskih parcela koje nisu u vlasništvu općine Povljana

Izvor financiranja i iznos: 11 (Opći prihodi) 12.000,00kn

Ukupno: 12.000,00kn

UKUPNO 62.350,00kn

8. Održavanje javne rasvjete

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Poslovi održavanja javne rasvjete povjeravaju se odabranom ponuditelju temeljem provedenog natječaja, odnosno temeljem ugovora o obavljanju komunalnih djelatnosti.

Poslovi se odnose na održavanje cjelokupnog sustava javne rasvjete Općine Povljana, koji se sastoji od cca 500 rasvjetnih mjesta. Obavljanje komunalne djelatnosti podrazumijeva poslove održavanja objekata i uređaja javne rasvjete za rasvjetljavanje javnih površina, javnih cesta koje prolaze kroz naselje i nerazvrstanih cesta, tekuće održavanje instalacija, objekata i uređaja javne rasvjete, zamjena dotrajalih objekata i uređaja, rasvjetnih armatura, bojanje rasvjetnih stupova, prigodne dekoracije, stručni nadzor utroška električne energije i drugo po potrebi.

Sredstva za održavanje javne rasvjete planirana su kako slijedi:

1. Materijal i dijelovi za održavanje javne rasvjete

Izvor financiranja i iznos: 11 (Opći prihodi) 17.000,00kn

Ukupno:17.000,00 kn

2. Električna energija- javna rasvjeta

Izvor financiranja i iznos: 11 (Opći prihodi) 80.000,00kn

Ukupno:80.000,00 kn

UKUPNO 97.000,00kn

9. Dezinsekcija i deratizacija

Poslovi dezinsekcije i deratizacije se provode prema Provedbenom planu obvezatne preventivne dezinsekcije i deratizacije za područje Općine Povljana i Programu mjera obvezatne preventivne dezinsekcije i deratizacije za područje Općine Povljana. Poslovi se provode tijekom godine na području Općine Povljana u skladu s epidemiološkim i higijensko sanitarnim indikacijama.

Poslovi deratizacije i dezinsekcije povjeravaju se pravnoj ili fizičkoj osobi putem ugovora o obavljanju komunalnih djelatnosti, temeljem provedenog natječaja.

Predviđena sredstva za dezinsekciju i deratizaciju planirana su kako slijedi:

1. Poslovi deratizacije i dezinsekcije

Izvor financiranja i iznos: 11 (Opći prihodi) 60.000,00kn

Ukupno:60.000,00 kn

UKUPNO 60.000,00kn

Članak 4.

Ovaj Program održavanja komunalne infrastrukture na području Općine Povljana za 2022. godinu će se objaviti u „Službenom glasniku Zadarske županije“, a stupa na snagu 1. siječnja 2022. godine.

KLASA: 363-02/21-01/3

URBROJ: 2198/25-40-21-1

Povljana, 17. prosinca 2021. godine

OPĆINSKO VIJEĆE OPĆINE POVLJANA

Predsjednik

Nikola Škoda